stanford-oval/wikipedia huggingface dataset:
ספקא דרבנן לקולא
הערות שוליים

↑  משנה תורה לרמב"ם, ספר שופטים, הלכות ממרים, פרק א', הלכה ה'
↑  תלמוד בבלי, מסכת עבודה זרה, דף ז', עמוד א'
↑  מסכת שבת, דף ל"ד, עמוד א'
↑  לשון הגמרא: "(שואלת הגמרא) אי בין השמשות (אם בין השמשות) יממא הוא (נחשב 'יום', ולכן) בתרא ליקני קמא לא ליקני (השני קונה ולא הראשון) ואי בין השמשות ליליא הוא (ואם בין השמשות נחשב 'לילה') קמא ליקני בתרא לא ליקני (הראשון קונ הולא השני)? (ועונה הגמרא, שלמרות הסתירה לכאורה) בין השמשות ספקא הוא (ל'בין השמשות' יש דין ספק) וספקא דרבנן לקולא"
↑  רבי שמעון בן צמח, שורש א, זהר הרקיע
↑  רבי אריה לייב הכהן, שער א פרק ג, שב שמעתתא
↑  רבי שמעון שקאפ, שער א פרק ז, שערי יושר
↑  רבינו משה בן נחמן, שורש א, השגות לספר המצוות לרמב"ם
↑  כלל כד
↑  סימן טז
עונת 1990/1991 בליגת העל ההולנדית

| --- | --- |
 מספר משתתפות:  18
 הזוכה:  פ.ס.וו. איינדהובן (9)
 מספר משחקים:  306 
 מלך השערים:  רומאריו   (פ.ס.וו. איינדהובן) דניס ברגקאמפ  (אייאקס)   (22)
 → עונת 1989/1990עונת 1991/1992 ←
 
עונת 1990/1991 הייתה העונה ה-35 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. ניימכן והירנפיין ירדו לליגת המשנה.
מבנה

על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו הירנפיין וסחיידאם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 ירדו לליגת המשנה. הקבוצה במקום ה-16 התמודדה לצמד משחקים בשיטת בית-חוץ כנגד המנצחת בפלייאוף ליגת המשנה.
מבנה > טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | פ.ס.וו. איינדהובן  | 34 | 23 | 7 | 4 | 84 | 28 | 56 | 53 | העפלה לגביע אירופה לאלופות |
| 2. | אייאקס  | 34 | 22 | 9 | 3 | 75 | 21 | 54 | 53 | העפלה לגביע אופ"א |
| 3. | פ.צ חרונינגן  | 34 | 18 | 10 | 6 | 62 | 38 | 24 | 46 | העפלה לגביע אופ"א |
| 4. | פ.צ. אוטרכט  | 34 | 16 | 10 | 8 | 42 | 29 | 13 | 42 | העפלה לגביע אופ"א |
| 5. | ויטסה ארנהם  | 34 | 11 | 15 | 8 | 39 | 32 | 7 | 37 |  |
| 6. | פ.צ. טוונטה  | 34 | 13 | 10 | 11 | 58 | 48 | 10 | 36 |  |
| 7. | ואלבייק  | 34 | 11 | 13 | 10 | 51 | 49 | 2 | 35 |  |
| 8. | פיינורד  | 34 | 8 | 16 | 10 | 39 | 40 | 1- | 32 | מחזיקת הגביע ההולנדי העפלה לגביע אירופה למחזיקות גביע |
| 9. | פולנדם  | 34 | 10 | 12 | 12 | 37 | 45 | 8- | 32 |  |
| 10. | רודה  | 34 | 12 | 7 | 15 | 40 | 53 | 13- | 31 |  |
| 11. | וילם II  | 34 | 13 | 4 | 17 | 53 | 50 | 3 | 30 |  |
| 12. | פורטונה סיטארד  | 34 | 9 | 12 | 13 | 33 | 47 | 14- | 30 |  |
| 13. | ספרטה רוטרדם  | 34 | 7 | 15 | 12 | 40 | 57 | 17- | 29 |  |
| 14. | דן האג  | 34 | 10 | 8 | 16 | 40 | 60 | 20- | 28 |  |
| 15. | מ.ו.ו מאסטריכט  | 34 | 9 | 9 | 16 | 38 | 56 | 18- | 27 |  |
| 16. | סחיידאם  | 34 | 8 | 8 | 18 | 31 | 52 | 21- | 24 | פלייאוף ירידה |
| 17. | הירנפיין  | 34 | 9 | 6 | 19 | 41 | 63 | 22- | 24 | ירידה לליגת המשנה |
| 18. | ניימכן  | 34 | 6 | 11 | 17 | 27 | 62 | 35- | 23 | ירידה לליגת המשנה |
| קבוצת ליגת העל | תוצאה | מנצחת פלייאוף ליגת המשנה | תוצאה משחק 1 | תוצאה משחק 2 |
| --- | --- | --- | --- | --- |
| סחיידאם | 5–2 | נאק ברדה | 4–1 | 1–1 |
↑  בסיום העונה התאחדה עם DS79 ויצרה את דורדרכט 90
| עונות בליגת העל ההולנדית |
| --- | --- | --- |
| ליגת העל ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
סקפנורינכוס

| סקפנורינכוס |
| --- | --- |
 
תקופה
קרטיקון עליון-מיוקן
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: עמלצאים
משפחה:: כרישי גובלין
סוג:: סקפנורינכוס
מינים
 Scapanorhynchus lewisii  Scapanorhynchus texanus  Scapanorhynchus rapax  Scapanorhynchus raphiodon
שם מדעי
 Scapanorhynchus ‏וודוורד, 1889

סקפנורינכוס (שם מדעי: Scapanorhynchus; מיוונית: "חוטם את חפירה") הוא סוג נכחד של כריש מהמשפחה כרישי גובלין, אשר חי בין הקרטיקון למיוקן. הסוג תואר ב-1889 בידי החוקר האנגלי ארתור סמית' וודוורד (Arthur Smith Woodward) וממנו ידועים ארבעה מינים.
מאובניו הזכירו בצורתם את כריש הגובלין המודרני והוא הגיע לאורך של 65 ס"מ עד שלושה מטרים, בדומה למין ששרד, ואלה כללו חוטם מוארך דמוי-חרטום ובעל צורות של שיניים עבות מותאמות למעיכת טרף שהגיעו לאורך של עד שבעה ס"מ.
חלק מהחוקרים חולקים על כך שהשתייך למשפחה של כרישי הגובלין ורואים בו קרוב עתיק יותר של כרישי החול במשפחה עצמאית של דמויי-עמלץ.
הערות שוליים

↑  Capetta, H., Chondrichthyes II, Mesozoic and Cenozoic Elasmobranchii, vol. 3B of Handbook of Paleoichthyology, Stuttgart, New York: Gustav Fischer Verlag, 1987.
↑  Roemer, F. 1849. Texas: Mit besonderer Rucksicht auf deutsche Auswanderung und die physischen Verhaltinisse desLands. Mit einem naturwissenschaftlichen Anhange und einer topographisch-geognostischen Karte von Texas. XV 464p. Bonn
עונת 1990/1991 בפוטבול ליג

| --- | --- |
 תקופת התחרות:  25 באוגוסט 1990 – 20 במאי 1991 (269 ימים)
 מספר משתתפות:  20
 הזוכה:  ארסנל
 מספר משחקים:  380
 מספר שערים:  1049 (2.76 בממוצע למשחק)
 מלך השערים:  (22) אלן סנמית' (ארסנל)
 → 1989/19901991/1992 ←
 
עונת 1990/1991 הייתה העונה ה-92 של הפוטבול ליג, שעד 1992 הייתה הליגה האנגלית הבכירה בכדורגל. העונה החלה ב-25 באוגוסט 1990 והסתיימה ב-20 במאי 1991. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי.
הליגה הבכירה כללה 20 קבוצות. לידס יונייטד, שפילד יונייטד ודנברלנד היו הקבוצות שעלו מליגת משנה.
עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
ארסנל זכתה באליפות בפעם ה-10 בתולדות המועדון.
בסוף העונה לליגת משנה ירדו סנדרלנד, ודרבי קאונטי. במקומן לליגה הבכירה עלו אולדהאם אתלטיק, וסטהאם יונייטד, שפילד וונסדי ונוטס קאונטי. זאת בעקבות החלטה להחזיר הרכב הליגה ל-22 קבוצות.
כדורגלנים מצטיינים

אלן סנמית' מארסנל כבש 22 שערים וזכה בתואר מלך השערים. זאת בפעם השנייה בקריירה.
גורדון סטראכן מלידס יונייטד זכה בפרס כדורגלן השנה של התאחדות עיתונאי הכדורגל האנגלית.
מארק יוז ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1 | ארסנל | 38 | 24 | 13 | 1 | 74 | 18 | 56 | 83 | זכייה בליגה  עליה לגביע אירופה לאלופות |
| 2 | ליברפול | 38 | 23 | 7 | 8 | 77 | 40 | 37 | 76 | העפלה לגביע אופ"א |
| 3 | קריסטל פאלאס | 38 | 20 | 9 | 9 | 50 | 41 | 9 | 69 |  |
| 4 | לידס יונייטד | 38 | 19 | 7 | 12 | 65 | 47 | 18 | 64 |  |
| 5 | מנצ'סטר סיטי | 38 | 17 | 11 | 10 | 64 | 53 | 11 | 62 |  |
| 6 | מנצ'סטר יונייטד | 38 | 16 | 12 | 10 | 58 | 45 | 13 | 59 | העפלה לגביע אירופה למחזיקות גביע כמחזיקת הגביע |
| 7 | וימבלדון | 38 | 14 | 14 | 10 | 53 | 46 | 7 | 56 |  |
| 8 | נוטינגהאם פורסט | 38 | 14 | 12 | 12 | 65 | 50 | 15 | 54 |  |
| 9 | אברטון | 38 | 13 | 12 | 13 | 50 | 46 | 4 | 51 |  |
| 10 | טוטנהאם הוטספר | 38 | 11 | 16 | 11 | 51 | 50 | 1 | 49 | זכייה בגביע האנגלי  העפלה לגביע אירופה למחזיקות גביע |
| 11 | צ'לסי | 38 | 13 | 10 | 15 | 58 | 69 | 11- | 49 |  |
| 12 | קווינס פארק ריינג'רס | 38 | 12 | 10 | 16 | 44 | 53 | 9- | 46 |  |
| 13 | שפילד יונייטד | 38 | 13 | 7 | 18 | 36 | 55 | 19- | 46 |  |
| 14 | סאות'המפטון | 38 | 12 | 9 | 17 | 58 | 69 | 11- | 45 |  |
| 15 | נוריץ' סיטי | 38 | 13 | 6 | 19 | 41 | 64 | 23- | 45 |  |
| 16 | קובנטרי סיטי | 38 | 11 | 11 | 16 | 42 | 49 | 7- | 44 |  |
| 17 | אסטון וילה | 38 | 9 | 14 | 15 | 46 | 58 | 12- | 41 |  |
| 18 | לוטון טאון | 38 | 10 | 7 | 21 | 42 | 61 | 19- | 37 |  |
| 19 | סנדרלנד | 38 | 8 | 10 | 20 | 38 | 60 | 22- | 34 | ירדה ליגה |
| 20 | דרבי קאונטי | 38 | 5 | 9 | 24 | 37 | 75 | 38- | 24 | ירדה ליגה |
↑  תוך הורדת שתי נקודות
↑  תוך הורדת נקודה
סוויסאייר

מטוס Convair 240 של סוויסאייר במנצ'סטר
מטוס "קרוול" של סוויסאייר בשנת 1961
לוגו Sair
בואינג 300–747 של החברה בנמל התעופה ציריך קלוטן, 1985
טייסי סוויסאייר מפגינים במחאה על התנהלות בנק UBS בפרשה
בואינג 747
דאגלס DC-3 בנמל התעופה מינכן
דאגלס DC-8
מטוס Pilatus PC-7 בנמל התעופה של בזל בשנת 1983
סוויסאייר (באנגלית: Swiss Air Transport Company Limited; בגרמנית: Schweizerische Luftverkehr; בצרפתית: Société Anonyme Suisse pour la Navigation Aérienne) הייתה חברת התעופה הלאומית של שווייץ, ואף כונתה "הבנק המעופף" בשל יציבותה הפיננסית, עד שפשטה את הרגל במרץ 2002 והתאחדה עם קרוסאייר (חברת תעופה אחרת).
הסיבות העיקריות לפשיטת הרגל היו ניהול כושל ופיגועי 11 בספטמבר. ממשלת שווייץ ניסתה למנוע את פשיטת הרגל עד מרץ 2002 אך לא צלחה בכך.
תולדות החברה > השנים הראשונות

סוויסאייר נוסדה במרץ 1931 כמיזוג בין החברות Balair ו-Ad Astra Aero, הראשונה לפעילותה העסיקה החברה 64 עובדים. באפריל 1932 רכשה החברה שני מטוסי L-9 Orion מתוצרת לוקהיד מרטין שהיו המהירים ביותר באותה תקופה, והיא הייתה החברה האירופאית הראשונה שרכשה מטוסים מתוצרת אמריקאית. בשנת 1934 הייתה סוויסאייר חברת התעופה הראשונה שהעסיקה דיילת. בשנת 1936 רכשה החברה מטוסי DC-2 ששימשו טיסות ללונדון, וב-1937 נרכשו מטוסי DC-3 שהיו גדולים יותר.
ב-27 באוגוסט 1939, ימים אחדים לפני פרוץ מלחמת העולם השנייה, סגרו צרפת וגרמניה את המרחב האווירי שלהן, וסוויסאייר הפסיקה את השירות לאמסטרדם, פריז, ולונדון. יומיים לאחר מכן החברה הייתה סגורה לגמרי בשל העובדה שמתוך 180 עובדים, 131 גויסו לצבא. במהלך המלחמה טסה החברה לברלין, רומא, וברצלונה, פעילותה של החברה הושעתה סופית באוגוסט 1944, והיא חזרה לפעול ביולי 1945.
תולדות החברה > לאחר מלחמת העולם השנייה

בשנת 1947 רכשה החברה מטוסי DC-6 ,DC-4, ו-קונבאייר CV-240 והחלה להפעיל טיסות לניו יורק, דרום אפריקה, ודרום אמריקה. ממשלת שווייץ רכשה 30.6% ממניות החברה ובכך הפכה לחברת הדגל של שווייץ. בשנת 1950 נבחר וולטר ברכטולד, מנהל חברת הרכבות השווייצרית, לנשיא מועצת המנהלים של סוויסאייר ושימש בתפקיד זה עד 1971.
ב-1953 הקימה סוויסאייר חברה לטיסות שכר בשם Balair שהשתמשה בתחילה במטוסים הישנים של סוויסאייר. ב-1956 הייתה החברה לקוח ההשקה האירופי של מטוסי DC-7, המטוסים איפשרו לחברה לטוס לניו יורק ללא חניית ביניים.
בשנת 1957 החלה בטיסות למזרח הרחוק. באותה שנה סייעה לאיש העסקים היווני אריסטוטלס אונאסיס להקים את חברת התעופה היוונית אולימפיק איירליינס. בשנת 1960 רכשה סוויסאייר מטוסי "קרוול", קונבאייר 990, ו-DC-8, ובשנת 1966 הייתה לקוח ההשקה של מטוס DC-9.
ב-1969 הציגה החברה תוכנית להסכם שיתוף פעולה עם החברות UTA, פינאייר, סקנדינביאן איירליינס, KLM, ואוסטריאן איירליינס, אולם תוכנית זו לא יצאה אל הפועל. בשנות ה-70 נרכשו מטוסי בואינג 747, MD-11, DC-10, ופוקר 100. והחברה החלה לטוס לסין. בשנת 1984 הייתה סוויסאייר לקוח ההשקה של איירבוס A310.
תולדות החברה > הבנק המעופף

משנת 1960 נהנתה החברה משגשוג כלכלי, שנבעו בין היתר מהמונופול שהיה לסוויסאייר, ובשל הנייטרליות הפוליטית של שווייץ, סוויסאייר יכלה לטוס ליעדים רבים. גם מיקומה הגאוגרפי במרכז אירופה, סייעה לה כתחנת מעבר לנוסעים בטיסות המשך. באותן שנים קיבלה החברה פרסים רבים על אמינות, בטיחות, ואיכות.
בשל התחרות בשוק התעופה, לאחר שבשנת 1978 הוקמה חברת תעופה פרטית בשם קרוסאייר (Crossair) שהפעילה טיסות אזוריות, אימצה סוויסאייר אסטרטגיה של פיזור סיכונים, והשקיעה את יתרות המזומנים שלה ברכישת חברות קייטרינג, תחזוקת מטוסים, טיפול במטענים, ודיוטי פרי. חסרונה של אסטרטגיה זו הייתה שהנהלת החברה התעסקה בניהול פיננסי במקום להשקיע בחברת התעופה.
תולדות החברה > ברית Qualiflyer

בשנת 1990 הקימה סוויסאייר יחד עם החברות AOM, טורקיש איירליינס, סבנה, טאפ פורטוגל, אוסטריאן איירליינס, וקרוסאייר, ברית חברות תעופה בשם ברית Qualiflyer.
באותה שנה לא יכלה סוויסאייר לשלם דיבידנד לבעלי המניות, בשל עליית מחירי הדלק כתוצאה ממלחמת המפרץ.
בדצמבר 1992 הצביעו אזרחי שווייץ במשאל עם שלא להצטרף למדינות האזור הכלכלי האירופי, החלטה זאת גרמה נזק רב לסוויסאייר, שלא יכלה להעלות נוסעים בחניות ביניים.
בשנת 1993 הוצע מיזוג בין סוויסאייר לחברות KLM ,SAS, ואוסטריאן איירליינס, לפרויקט ניתן השם אלקאזר (Alcazar בספרדית: טירה) אולם תוכנית זאת לא יצאה אל הפועל, בשל התנגדות של קבוצות לאומיות שונות.
תולדות החברה > אסטרטגיית הצייד

בשל כישלון פרויקט אלקאזר החליטו בחברה על "אסטרטגיית הצייד", שמטרתה להגדיל את נתח השוק של החברה על ידי רכישת חברות תעופה אחרות.
ב-1995 רכשה סוויסאייר 49% ממניות חברת התעופה הבלגית סבנה, למרות שסבנה עצמה הייתה בחובות כבדים.
בשנת 1997 הייתה סוויסאייר אחת מחברות הבת בקבוצת Sair.
בשנת 1998 רכשה סוויסאייר 34% ממניות חברת התעופה האיטלקית Volareweb, ו49% ממניות אייר אירופה, 37% ממניות החברה הפולנית לוט, 20% ממניות סאות' אפריקן איירווייז, 49% ממניות חברת התעופה הגרמנית LTU.
פשיטת הרגל

בלחץ ממשלת בלגיה, הגדילה סוויסאייר את כמות מניות סבנה שהיו ברשותה ל-85%. כמו כן על מנת לשמור על המניות שרכשה בחברות הזרות, נדרשה סוויסאייר להשקיע עוד כספים רבים.
בעקבות רכישות אלו, התחזית הפיננסית של החברה בשנת 2000, הייתה הפסד של בין 3,250,000,000 ל-4,450,000,000 פרנקים שווייצרים בשלוש שנים הבאות. למרות זאת היו בחברה תוכניות לרכישת חברת התעופה האיטלקית אליטליה.
בקיץ 2000 התפרסמה בעיתונות מצבה הכלכלי של הקבוצה, בממוצע הפסידו סוויסאייר וסבנה בכל יום מיליון פרנק.
בקיץ 2001 ניסתה סוויסאייר למכור את החזקותיה בחברות הזרות, אולם מהלך זה נכשל בעקבות הפיחות שנוצר בשוק התעופה אחרי פיגועי 11 בספטמבר.
ב-17 בספטמבר בקשה החברה ערבות פדרלית ממשלת שווייץ על מיליארד פרנק, אולם המועצה הפדרלית לא אישרה את מתן הערבות.
ב-1 באוקטובר הציעו שני הבנקים הגדולים בשווייץ לקנות את מניות סוויסאייר וחברת הבת שלה קרוסאייר, ולהקים חברת תעופה חדשה.
ב-2 באוקטובר יתרת המזומנים של החברה הספיקה לדלק לטיסות הבוקר בלבד, לאחר מכן לא הסכימו ספקי הדלק למכור לה דלק בהקפה.
בשעות הצהרים החליט מנכ"ל החברה מריו קורטי להפסיק את פעילותה אלפי נוסעים "נתקעו" ברחבי העולם, וצוותים של החברה שהיו בחו"ל נאלצו לשלם מכספם על בתי המלון בהם שהו.
למחרת עזבו אלפי לקוחות את בנק UBS במחאה על התנהלותו בפרשה. ב-4 באוקטובר הפגינו מול בניין הנהלת הבנק בבזל כ-10,000 עובדים של החברה ותומכיהם.

ב-5 באוקטובר קיבלה החברה כ-450,000,000 פרנק אשראי ממשלת שווייץ, ההלוואה נועדה לבסס את החברה החדשה סוויס.
ב-1 באפריל 2002 נחת המטוס האחרון של החברה מסאו פאולו. מהקמתה בשנת 1931 עד 2002 טסו עם סוויסאייר יותר מ-260 מיליון נוסעים.
פשיטת הרגל > הגורמים לפשיטת הרגל

בגלל המשפט האזרחי המתמשך, גורם כלשהו של כישלון קבוצת SAir טרם הובהר. הגורמים הבאים נחשבים לחשובים ביותר:
דירקטוריון החברה בחר באסטרטגיה של רכישת חברות תעופה, במקום להצטרף לברית קיימת. חברות ברית סטאר אלייאנס רצו לצרף את סוויסאייר, אך בשל השפעתה החזקה של לופטהנזה בברית, חלופה זו נדחתה על ידי הנהלת סוויסאייר.
הנהלת החברה לא העריכו נכונה את הבעיות שייווצרו על ידי רכישה של חברות תעופה בחובות כבדים. ההחלטה לרכוש את חברת התעופה הבלגית סבנה, והגרמנית LTU, התקבלו למרות הצורך בהזרמת כספים באופן תמידי.
פיקוח מעט על ידי הדירקטוריון, על יישום מציאותי של אסטרטגית "הצייד".
מתקפת הטרור על מרכז הסחר העולמי גרמו לירידה חדה בכמות הנוסעים והחמירו את נזילות המזומנים של החברה.
פשיטת הרגל > התהליך המשפטי

המשפט נפתח במרץ 2006 לאחר חמש שנים של חקירת האשמות נגד 19 איש, חברי מועצת המנהלים, על זיוף מסמכים וניהול כושל. פסק הדין ניתן בחודש יוני 2007, הנתבעים כולם זוכו לחלוטין וקיבלו פיצויים בין 80,000 ל -500,000 פרנקים. ממשלת בלגיה ערערה על ההחלטה.
תאונות ותקריות

במהלך 71 שנות פעילותה של סוויסאייר נהרגו כ-390 איש בתאונות:
ב-19 ביוני 1954 נפל מטוס Convair-240 לתעלת למאנש, שלושה נוסעים שלא ידעו לשחות מתו. רק לאחר מכן החלו לצייד את המטוסים בחגורות הצלה.
ב-15 ביולי 1956 התרסק מטוס Convair-440 במהלך הנחיתה בנמל התעופה שאנון, ארבעת אנשי הצוות מתו.
ב-18 ביוני 1957 התרסק מטוס DC-3 תשעת הנוסעים ואנשי הצוות נהרגו.
ב-4 בספטמבר 1963 התרסק מטוס "קרוול" במהלך ההמראה לתוך הכפר דירנש בקנטון ארגאו. 80 איש שהיו על המטוס נהרגו.
ב-10 בפברואר 1967 התרסק מטוס Convair-440 לתוך הר ארבעת אנשי הצוות שהיו על המטוס נהרגו.
ב-21 בפברואר 1970, בטיסה 330 של סוויסאייר, התפוצצה פצצה שהוטמנה בתא המטען של מטוס קונבאייר 990 תשע דקות לאחר ההמראה מציריך לתל אביב. 47 נוסעים ואנשי צוות נהרגו כאשר המטוס התרסק בעת שניסה לבצע נחיתת חירום בציריך.
ב-8 באוקטובר 1979 לא הספיק מטוס DC-8 במהלך הנחיתה באתונה לבלום בזמן והתרסק על כביש סמוך, 14 נוסעים נהרגו.
ב-2 בספטמבר 1998 התרסקה טיסה 111 מנמל התעופה הבינלאומי ג'ון פ. קנדי לז'נבה סמוך לנובה סקוטיה, הטיסה בוצעה במטוס MD-11 כ-230 נהרגו. תאונה זאת נחשבת גם לתאונה החמורה ביותר בתולדות מקדונל דאגלס.
צי המטוסים

בעת פשיטת הרגל היו בצי סוויסאייר המטוסים הבאים:
9 איירבוס A319
20 איירבוס A320
12 איירבוס A321
16 איירבוס A330
9 איירבוס A340
19 מקדונל דאגלס MD-11
ראו גם

סוויס
טיסה 330 של סוויסאייר
טיסה 111 של סוויסאייר
סירופ תירס

| --- | --- |
טיפת סירופ תירס על גבי משטח כהה
טיפת סירופ תירס על גבי משטח כהה
 
 מאכלים
 סוג:  סירופ 
 מרכיבים עיקריים:  תירס 
 
פרסומת המעודדת צריכת סירופ תירס כתחליף סוכר (1917)
פועלים טוענים חביות סירופ תירס על דוברה בהדסון בסביבות 1912
צילום: לואיס היין
סירופ תירס הוא סירופ גלוקוז שמופק מעמילן תירס ומשמש בין היתר כממתיק בתעשיית המזון. מידת מתיקותו תלויה בהידרוליזה שעבר עמילן התירס, שקובעת את הרכב הסוכרים שבו. השימוש הראשון בסירופ תירס כממתיק נעשה בשנת 1864, ויש לו שימושים נרחבים כשהעיקרי בהם הוא יצירת סירופ תירס עשיר בפרוקטוז כחומר גלם לתעשיית המזון.
היסטוריה

כתוצאה ממחסור באספקת הסוכר שנגרמה ממזג האוויר או מחוסר יציבות פוליטית באזורים שבהם מגדלים קני סוכר, יצרני המזון פנו לשימוש בעמילן ממקור צמחי אחר כתחליף. בין היתר החל להיעשות שימוש בתעשיית הטחינה הרטובה של תירס, ממנה מופק עמילן תירס.
בשנת 1844 חברת קולגייט מיצתה עמילן מתירס. בשנת 1864 פותח תהליך אנזימטי שאפשר הכנה של סירופ תירס, שהוא למעשה תערובת אוליגומרים של גלוקוז, מלטוז, והחד-סוכר גלוקוז עצמו, שהיה הרבה פחות מתוק מסוכר (סוכרוז) אבל בעל תכונות פונקציונליות טובות (כגון מסיסות גבוהה, סופג לחות ועוד). למוצרים כמו סירופ תירס רגיל אין את התכונות הדרושות כדי לשמש ממתיק פופולרי שיחליף את הסוכר המופק מקנה סוכר שכן הם אינם מתוקים מספיק ואינם בעלי שימושים נרחבים. לתעשיית המזון היה נדרש ממתיק עשיר בפרוקטוז, ואכן בהמשך התקיימו ניסיונות לפתח סירופ שכזה באמצעות שיטות כמו איזומרציה אלקלית של גלוקוז לפרוקטוז ושימוש באנזימים. בשנת 1967 הוצג על ידי חברת קלינטון תהליך אנזימטי שאפשר לייצר סירופ תירס המכיל 15% פרוקטוז, וב-1978, בעזרת טכנולוגיית הפרדה כרומטוגרפית של פרוקטוז מגלוקוז הצליחו לייצר סירופ תירס המכיל 55% פרוקטוז. בתחילת שנות השמונים צוות המחקר של חברת Staley הצליח להחליף את כל הגלוקוז בסירופ תירס בפרוקטוז ויצר למעשה סירופ תירס עתיר פרוקטוז, שהפך מאז לממתיק פופולרי.
הרכב

סירופ תירס (לעיתים מכונה גם סירופ גלוקוז) הוא תערובת מימית, צמיגה, מזוככת ומרוכזת של סוכרים שמקורם בהידרוליזה של עמילן תירס. ניתן להפיק סירופ גלוקוז ממקורות שונים שאינם תירס כמו חיטה, אורז, תפוחי אדמה ועוד.
הסוכרים שנמצאים בסירופ הם: דקסטרוז, מלטוז, מלטוטריוז וסוכרים מורכבים יותר (אוליגוסאכרידים). היחסים ביניהם ישתנו בהתאם למקור הסירופ ולתהליך הייצור, וכתוצאה מההרכב השונה יתקבלו סירופים בעלי תכונות שונות. ככלל, סירופ תירס אינו מכיל עמילן.
ניתן לסווג סירופ תירס לפי DE (dextrose equivalent), מונח שעוזר לתאר את תכונות הסירופ. המונח מתייחס למידת התקדמות תהליך ההידרוליזה של העמילן ליחידות המרכיבות אותו. לחלופין, הוא מתאר כמה סוכרים מחזרים יש בסירופ. המונח אינו מתייחס ישירות לאחוז הדקסטרוז בסירופ, או להרכב הסוכרים הספציפי. לדוגמה: DE של עמילן הוא 0, ושל תערובת שעברה הידרוליזה מלאה לגלוקוז (דקסטרוז) 100. באופן כללי, ככל שבתערובות המשקל המולקולארי של הסוכרים גבוה יותר, כך ערך ה-DE נמוך יותר.
ניתן למיין את סוגי סירופ הסוכר הזמינים לארבע קטגוריות, על פי ערך DE:
| --- | --- |
מידת פירוק העמילן: טווח ערכי DE
הידרוליזה נמוכה: 20–38
הידרוליזה בינונית: 39–58
הידרוליזה גבוהה: 59–73
הידרוליזה גבוהה מאוד: 74–99
לדוגמה: סירופ תירס בעל DE=49 יכול להכיל 20% דקסטרוז, 31% מלטוז, 18% מלטוטריוז והשאר (31) סוכרים מורכבים. כל הסוכרים האלו מחזרים, עם יכולת חיזור יורדת.
קיים סירופ תירס עשיר בפרוקטוז (high maltose corn syrup (אנ')) שבו מתקבלת אחרי הידרוליזה אנזימטית תערובת דלה בדקסטרוז ורוויה במלטוז. בתכונותיו הסירופ דומה לסירופ רגיל, אך נוטה לעבור פחות השחמה או קריסטליזציה. המתכון ליצירת סירופ זה הומצא ב-1970, אז יוצרו כשלוש טונות של הסירופ. ב-1995 כבר יוצרו ונמכרו 8 טונות, ובשנות ה-90 המאוחרות עלתה הכמות הנצרכת של HFCS בארצות הברית על הכמות הנצרכת של סוכר. על מנת להבטיח את איכות המוצר ואת יציבות פס הייצור, שניים מהאנזימים בתהליך (אלפא עמילאז וגלוקוז איזומראז) עברו תהליך של הנדסה גנטית שמבטיח עמידות גבוהה יותר.
תהליך הייצור

תהליך ההמרה של עמילן תירס לסירופ סוכר נעשה על ידי הידרוליזה חומצית, אנזימטית או משולבת. בתהליך ההידרוליזה עמילן (רב-סוכר) מפורק ליחידות קטנות יותר, לדקסטרוז (יחידת הבסיס ממנה מורכב) או לשרשראות קצרות של יחידות דקסטרוז המחוברות יחדיו.
תהליך הייצור מורכב ממספר שלבים כלליים: הידרוליזה, ניקוי, הסרת צבע ואידוי מים.
הידרוליזה חומצית: שלב ההידרוליזה כולל הוספת חומצה לקבל pH=1.65. סיום התגובה נעשה על ידי הוספת בסיס שלאחריו מתחיל שלב הניקוי שבו מסוננים משקעים כמו שמנים, חלבונים וסיבים. בהמשך מוסף פחם פעיל במטרה לנקות תרכובות צבע וזיהומים נוספים. בשלב האחרון הסירופ עובר אידוי תחת ואקום עד שנותרים בו 70% מוצקים.
הידרוליזה חומצית-אנזימטית: שלבי ההידרוליזה והסינון זהים להידרוליזה החומצית. בהמשך מתאימים את הטמפרטורה ואת החומציות של התערובת לתנאים שיאפשרו לאנזימים אלפא עמילאז ועמילוגלוקוזידאז לעבוד באופן מיטבי, ומוסיפים אותם. האנזימים משלימים את התהליך ומפרקים את שרשראות הסוכר שנותרו בתערובת לתתי יחידות של גלוקוז. לאחר הגעה לערך DE רצוי התערובת עוברת ניקוי ואידוי. ככלל, שיטה זו מיועדת עבור הכנת סירופים מתוקים יותר, בהשוואה להידרוליזה חומצית בלבד.
הידרוליזה אנזימטית של משחת עמילן (paste-enzyme-enzyme hydrolysis): עבור הכנת סירופ מרוכז (high dextrose syrup) או מלטודקסטרין. ההידרוליזה מורכבת משני שלבים: הוספת חומצה, העברה בקיטור בלחץ גבוה עבור קבלת משחה ולאחר מכן הוספת אנזימים הממשיכים לפרק את שרשראות הסוכר, למשל אלפא-עמילאז. כשריכוז הסוכר מגיע לרמתו הרצויה הסירופ עובר סינון, ניקוי ואידוי.
הידרוליזה אנזימטית (enzyme-enzyme hydrolysis): שלב ההידרוליזה נעשה על ידי הוספת אנזימים בלבד ללא מעורבות חומצה. לאחר הגעה לערך DE רצוי מתקיימים שלבי סינון, ניקוי ואידוי.
החסרונות המרכזיים של הידרוליזה חומצית הם טעם מר בגלל תגובות צד המייצרות תרכובות לוואי. כמו כן, נוטה להתקבל סירופ בעל צבע חזק/כהה בשיטה זו.
שימושים

ניתן להשתמש בסירופ תירס כדי להכין סירופ-תירס עשיר בפרוקטוז על ידי הוספה של אנזים D-xylose isomerase. בזכות הפונקציונליות והמתיקות הגבוהה שלו משתמשים בו כממתיק שיכול להחליף לחלוטין את הסוכרוז.
השימוש בסירופ סוכר תלוי גם ב-DE שלו. ניתן להשתמש בסירופים בעלי DE נמוך, כממתיקים במוצרי חלב ובמוצרים המכילים חלבונים בהם לא נדרשת מתיקות גבוהה, וכחומר מקשר במזונות מוצקים למחצה או בריכוז גבוה, למשל: בשר, לריבות, ג׳לי ושימורים. בסירופים בעלי DE בינוני, ניתן להשתמש להכנת ריבה, ג׳לי ומוצרים בפחיות שימורים. ניתן לעשות בו שימוש משולב עם סוכרוז או גם סירופ תירס עתיר פרוקטוז, והוא תורם לעיכוב התגבשות בלתי רצויה. סירופים בעלי DE גבוה תורמים למרקם, לברק ולכמות השחמה רצויה, ולכן הם משמשים לפירות משומרים, מיצי פירות וירקות.
השלכות בריאותיות

צריכת סירופ תירס, כמו גם פרוקטוז וסוכרוז, כחלק משמעותי מסך צריכת הקלוריות היומית מקושרת למגוון מחלות לב, השמנת יתר, סכרת ועוד. צריכה שכזו נחשבת לא מאוזנת ואינה מומלצת כחלק מאורח חיים בריא שמקודם על ידי ארגוני בריאות שונים ברחבי העולם. על אף העדויות הרבות, מומחים חלוקים בטיב הקשר הישיר בין צריכת הסוכר המוסף לבין מחלות אלו, כמו גם באחוז המומלץ של צריכה קלורית מסוכר מוסף כחלק מסך הקלוריות היומי.
משרד הבריאות הישראלי ממליץ להפחית בצריכת סוכר כחלק מאימוץ תזונה ים-תיכונית נכונה, ובתוך כך מדגיש את החשיבות של הימנעות ממשקאות ממותקים, כולל מיצי פירות. בינואר 2020 נכנסה לתוקף רפורמת המדבקות האדומות של משרד הבריאות שמחייבת סימון מוצרים שמכילים מעל 10 גרם סוכר ל-100 גרם מזון, או 5 גרם סוכר ל-100 מ"ל משקה, במדבקת "סוכר בכמות גבוהה", כחלק מהמטרה להפחית את צריכת הסוכר בקרב הציבור הישראלי.
ההמלצות התזוניות הרשמיות של מחלקת החקלאות של ארצות הברית (ה-USDA) נכון לשנים 2020–2025 ממליצות להגביל את צריכת הסוכר המוסף כך שתהיה קטנה מ-10% מסך הקלוריות היומי מעל גיל שנתיים, ולהימנע כלל מצריכת סוכר מוסף לפני גיל שנתיים.
מוצרים ידועים המבוססים סירופ תירס

המוצרים הבאים, בגרסאותיהם המסחריות הנפוצות, עושים שימוש נרחב בסירופ תירס, סירופ גלוקוז או סירופ תירס עשיר בפרוקטוז:
קטשופ
רוטב ברביקיו
סירופ שוקולד
קוקה-קולה
דגני בוקר
יוגורט יופלה
גלידת בן וג'רי בטעם Chubby Hubby
זכוכית סוכר